
Da li je mudrost ljubljenja Crnog kamena u tome da se njime traži bereket?


* 
* 
* 
* 
* 
* 
* 

 
Šta je mudrost ljubljenja Crnog kamena?

Hvala Allahu,  

Mudrost tavafa (obilaženja oko Kjabe) pojasnio nam je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu `alejhi ve sellem, kada je rekao: „Tavaf oko Kjabe, obilaženje Safe i Merve i bacanje kamenčića je propisano da bi se Allah time spominjao i veličao.“ Tako da onaj koji tavafi oko Kjabe svojim srcem veliča uzvišenog Allaha što ga čini od onih koji spominju Allaha. Samim time svaki njegov pokret od: hodanja, ljubljenja Crnog kamena, dodirivanje Jemenskog ugla, pokazivanje rukom ka Crnom kamenu; sve je to od vidova veličanja Uzvišenog Allaha jer su svi ti postupci sastavni dijelovi tog ibadeta, a svaki ibadet ima svojstvo veličanja Allaha u opštem svom obliku. Također, ono što izgovori svojim jezikom od tekbira, zikrova i ***[dova](https://pitajucene.com/search/dova/questions/ "Pretraži pitanja o dovama")*** spada u veličanje Uzvišenog Allaha. Isto tako, ljubljenje Crnog kamena spada u ibadete jer čovjek ljubljenjem Crnog kamena nema nikakav povod za to osim da time Allaha obožava i Njega veliča, kao i da time slijedi Poslanika, sallallahu `alejhi ve sellem. Kao što je potvrđeno u vjerodostojnoj predaji da je Vođa pravovjernih, Omer ibn el-Hattab, radijallahu `anhu, prije nego što bi htio poljubiti Crni kamen govorio: „Ja znam da si ti kamen i da ne nanosiš štetu niti pribavljaš korist i da nisam vidio Allahovog Poslanika, sallallahu `alejhi ve sellem, da te je poljubio ne bih te ni ja poljubio.“ A što se tiče toga da neke neznalice misle da se ljubljenjem Crnoga kamena ostvaruje traženje bereketa, za što nema nikakve osnove i to mišljenje je odbačeno. Što se tiče ***[predaja](https://pitajucene.com/search/predaj/questions/ "Pretraži pitanja o predajama")*** koje se prenose od nekih pokvarenjaka koji su govorili da je tavaf oko Kjabe isto kao i tavaf oko kaburova evlija i da je oboje u tom pogledu isto i ima oblik idolopoklonstva, kažemo da je takav govor rezultat njihovog pokvarenjaštva i nevjerstva. Vjernici obilaze oko Kjabe samo zbog toga što je Allah tako naredio, a ono što se čini po naredbi Allaha to ima ***[propis](https://pitajucene.com/search/Propis/questions/ "Pretraži pitanja o propisima")*** ibadeta uzvišenom Allahu. Zar ne znaju (ti koji to tvrde) da je činjenje sedžde nekome mimo Allaha veliki ***[širk](https://pitajucene.com/search/%C5%A1irk/questions/ "Pretraži pitanja o širku")*** (mnogoboštvo), ali kada je Allah naredio melekima da sedždu učine Ademu, alejhisselam, dobilo propis `ibadeta? I da je nečinjenje sedžde značilo ***[kufr](https://pitajucene.com/search/kufr/questions/ "Pretraži pitanja o kufru")*** (nevjerstvo)?


Tako da je jasno da je tavaf oko Kjabe od najuzvišenijih `ibadeta, kao što je i rukn (sastavni dio) u obredima hadždžda, a sam ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** je jedan od ruknova islama. Zbog toga, onaj koji tavafi oko Kjabe, ukoliko nema gužve, osjeća slast tavafa i njegovo srce osjeća bliskost svome Gospodaru, čime postaje jasna njegova veličina i vrijednost. A Allah je najbolji pomagač.“ Završen citat.


Uvaženi šejh: Muhammed ibn Salih el-`Usejmin, rahimehullah.  

Iz djela: Fetava el-`Akideh, str. 28-29.


Prijevod:  

Mersed Suljkanović


Revizija:  

***[Ersan Grahovac](https://pitajucene.com/search/Ersan+Grahovac/answers/ "Pretraži odgovore od prof. Ersan Grahovac")***  

<https://islamhouse.com/bs/fatwa/551810/>


